# **1. Позив за подношење понуда**

1.1. ПОДАЦИ О НАРУЧИОЦУ

|  |  |
| --- | --- |
| Назив наручиоца: | Општина Уб – Председник општине |
| Адреса: | Улица Војводе Мишића бр. 20Б, 14210 Уб |
| ПИБ: | 105884538 |
| Матични број: | 07188927 |
| Шифра делатности: | 8411 |
| Број рачуна: | 840-100640-72 |
| Интернет адреса | www.opstinaub.org.rs |
| Врста наручиоца: | Локална самоуправа |
| Врста поступка ЈН: | Јавна набавка мале вредности |
| Врста предмета: | Добра |
| Контакт: | Сања Марковић, [sanja.markovic@opstinaub.org.rs](mailto:sanja.markovic@opstinaub.org.rs) |
| Број: | 344-42/18-01 |
| Датум објављивања: | 10.01.2018. године |

1.2. ПРЕДМЕТ ЈАВНЕ НАБАВКЕ

Предмет јавне набавке је Набавка каменог материјала за одржавање макадамских коловозних застора- у даљем тексту „Јавна набавка“, односи се на добра у свему према спецификацији радова из конкурсне документације.

Јавна набавка није обликована по партијама.

Назив односно ознака из општег речника јавних набавки:

**ОРН** 14212200 – Агрегати

**ОРН** 14212310 – Камен за несипање

1.3. ВРСТА ПОСТУПКА

Јавна набавка добара спроводи се у поступку јавне набавке мале у складу са чланом 39., чланом 55. став 1. тачка 2. и чланом 61. Закона о јавним набавкама и чланом 2. Правилника о обавезним елементима конкурсне документације у поступцима јавних набавки и начину доказивања испуњености услова („Службени гласник РС“, бр. 86/15), као и у складу са Закључком Општинског већа Општине Уб бр. 06-20-4/2018-01 од 08.01.2018. године и Одлуком о покретању предметног поступка јавне набавке бр. 020-122/18-01 од 09.01.2018. године.

1.4. ОБЕЗБЕЂЕЊЕ СРЕДСТАВА ЗА ЈАВНУ НАБАВКУ

Средства за реализацију предметне јавне набавке обезбеђена су буџетом општине Уб за 2018. годину, раздео 3, глава 3, програмска класификација 0701-0002, функција 451, позиција 26, економска класификација 426 – Материјал.

1.5. ПРИПРЕМАЊЕ ПОНУДА

Понуде се припремају у складу са конкурсном документацијом.

Понуда мора бити сачињена на преузетом обрасцу оригинала, јасна и недвосмислена, као и оверена печатом и потписом овлашћеног лица понуђача, према Упутству понуђачима како да сачине понуду и Упутству како се доказује испуњеност услова за учешће у поступку који су саставни део конкурсне документације.

* Понуђач може да поднесе само једну понуду.
* Понуда се подноси на српском језику.
* Исправна је она понуда која је благовремено предата и која испуњава све услове из конкурсне документације.
* Понуда са варијантама није дозвољена.
* Важност понуде је најмање 60 дана.

Додатне информације и објашњења у вези са припремањем понуде понуђачи могу тражити у писаном облику дописом упућеним на адресу: Општина Уб, Ул. Војводе Мишића бр. 20Б, 14210 Уб, или e-mail на адресе [sanja.markovic@opstinaub.org.rs](mailto:sanja.markovic@opstinaub.org.rs) и [stefan.teodosic@opstinaub.org.rs](mailto:stefan.teodosic@opstinaub.org.rs) најкасније 5 (пет) дана пре истека рока за подношење понуда.

Тражење додатних информација и појашњења телефоном није дозвољено.

1.6. КРИТЕРИЈУМ ЗА ДОДЕЛУ УГОВОРА

Критеријум за избор најповољније понуде је економски најповољнија понуда према приложеном критеријуму.

Уколико ни након примене горе наведеног критеријума није могуће донети одлуку о додели уговора, Наручилацће уговор доделити понуђачу који буде извучен путем жреба.

1.7. НАЧИН ПРЕУЗИМАЊА КОНКУРСНЕ ДОКУМЕНТАЦИЈЕ

Конкурсна документација се може преузети на Порталу јавних набавки и на интернет адреси наручиоца: www.opstinaub.org.rs (секција: *Јавне набавке и конкурси*).

1.8. НАЧИН И МЕСТО ПОДНОШЕЊА ПОНУДЕ

Понуде се достављају у затвореној коверти поштом или непосредно на адресу Наручиоца, са назнаком „Не отварај – понуда за јавну набавку бр. ЈНМВ 1.1.2./2018 – Набавка каменог материјала за одржавање макадамских коловозних застора

Понуде се достављају у затвореној коверти, затворена на начин да се приликом отварања понуда може са сигурношћу утврдити да се први пут отвара.

Понуде се достављају путем поште или лично сваког радног дана од 07,00 до 15,00 часова, на адресу Наручиоца – Општина Уб, ул. Војводе Мишића бр. 20Б, 14210 Уб. Крајњи рок за достављање понуда је 25.01.2018. год., до 12,30 часова. Понуде које стигну после наведеног рока сматраће се неблаговременим. Неблаговремене понуде се неће отварати и по окончању поступка отварања биће враћене понуђачу, са назнаком да је понуда поднета неблаговремено.

1.9. МЕСТО, ВРЕМЕ И НАЧИН ОТВАРАЊА ПОНУДА

Јавно отварање понуда обавиће се дана 25.01.2018. године, у 13,00 часова, у просторијама Наручиоца на адреси: Ул. Војводе Мишића бр. 20Б – Сала за састанке, уз присуство овлашћених представника понуђача. Представници понуђача су дужни да, пре почетка отварања понуда, Комисији за јавне набавке доставе пуномоћја или овлашћења за учешће у поступку отварања понуда.

Пуномоћје или овлашћење се доставља у писаној форми и мора бити оверено печатом и потписано од стране овлашћеног лица понуђача. Факсови и фотокопије пуномоћја или овлашћења се неће уважити.

О отварању понуда се сачињава записник, сагласно члану 104. Закона о јавним набавкама.

1.10. РОК ЗА ДОНОШЕЊЕ ОДЛУКЕ

Рок за доношење Одлуке о додели уговора је 10 (десет) дана од дана отварања понуда.

1.11. ОСТАЛЕ ИНФОРМАЦИЈЕ

Понуде морају бити припремљене и поднете у складу са позивом за подношење понуде и конкурсном документацијом. Понуђач је дужан да испуњава услове дефинисане чланом 75. и 76. Закона о јавним набавкама, што доказује поседовањем доказа из члана 77. Закона о јавним набавкама и на начин дефинисан конкурсном документацијом.

Такође вас обавештавамо да сте приликом подношења понуде у обавези да Модел уговора попуните, потпишете и оверите, јер ће по датом моделу уговора са изабраним понуђачем бити закључен уговор.

Наручилац задржава право да одустане од доделе уговора за предметну јавну набавку, уколико се измене околности под којима је покренут поступак јавне набавке, у случају пријема неодговарајућих и неприхватљивих понуда или одустане из другог на закону заснованог разлога.